《和韩叔夏碧泉》
宋代·胡宏

灵源一派似河倾，隐映长天万古情。
林影淡摇秋月冷，涧翻先凝玉壶清。
旧栽沿岸柳阴合，新种数株梅子成。
谁引人来问消息，只缘山外有流声。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。